**ADATKEZELÉSI TÁJÉKOZTATÓ**

**a Szegedi Tankerületi Központ által fenntartott intézmények álláshelyeire benyújtott álláspályázatok elbírálása vonatkozásában kezelt személyes adatokról**

Jelen tájékoztató célja az általános adatvédelmi rendelet[[1]](#footnote-1) (a továbbiakban: GDPR) 12-14. cikke, továbbá az Info tv.[[2]](#footnote-2) 16. §-a szerinti tájékoztatás megadása a Szegedi Tankerületi Központ köznevelési intézményeibe álláspályázatot benyújtók részére személyes adataik kezeléséről.

1. **A személyes adatok kezelője**

Adatkezelő megnevezése: Szegedi Tankerületi Központ

Adatkezelő képviselője: Plesovszkiné Ujfaluczki Judit tankerületi igazgató

Adatkezelő székhelye: 6726 Szeged, Bal fasor 17-21.

Adatkezelő postai címe: 6726 Szeged, Bal fasor 17-21.

Adatkezelő elektronikus címe: [szeged@kk.gov.hu](mailto:szeged@kk.gov.hu)

Adatvédelmi tisztviselő elérhetősége: [szeged.adatvedelem@kk.gov.hu](mailto:szeged.adatvedelem@kk.gov.hu)

Adatvédelmi tisztviselő neve: Farkas Zsolt

Intézményi adatkezelő megnevezése: Rókusi Általános Iskola

Adatkezelő képviselője: Marosiné Köntés Ibolya igazgató

Adatkezelő székhelye: Szeged, Kossuth Lajos sgt. 37.

Adatkezelő postai címe: 6724 Szeged, Kossuth L. sgt. 37.

Adatkezelő elektronikus címe: iskola@rokusi.hu

1. **Az adatkezelés célja**

A Szegedi Tankerületi Központ intézményeiben foglalkoztatásra irányuló jogviszony létesítése érdekében a pályázatot benyújtó természetes személy pályázatában, önéletrajzában, motivációs levelében és ezek mellékleteiben szereplő személyes adatok kezelése.

1. **Az adatok forrása, az adatszolgáltatás megadása elmaradásának következményei**

Az adatkezelők a pályázó által rendelkezésre bocsátott adatokat kezelik. A szükséges adatok megadása nélkül a munkavégzésre irányuló jogviszonyt megelőző kiválasztási eljárás lefolytatása nem lehetséges.

1. **Érintetti kör**

A Szegedi Tankerületi Központ fenntartásában lévő intézményben foglalkoztatásra irányuló jogviszony létesítése érdekében pályázatot benyújtó természetes személy, függetlenül attól, hogy sor került-e álláshely meghirdetésére.

1. **A kezelt személyes adatok köre**

Az álláspályázatban és az ahhoz kapcsolódó dokumentumokban megadott adatok, így különösen a pályázó neve; neme; születési helye és ideje; anyja neve, állampolgársága; lakóhelye, tartózkodási helye, telefonszáma és e-mail címe; végzettségével, szakképesítésével, szakképzettségével és szakmai tapasztalatával kapcsolatos adatok; hatósági erkölcsi bizonyítványában szereplő adatok; arcmása (fényképe); pályázatában vagy a kapcsolódó dokumentumokban közölt, személyes adatnak tekintendő egyéb adatai.

1. **Az adatkezelés jogalapja**

A személyes adatok kezelésének jogalapja a GDPR 6. cikk (1) bekezdésének e) pontja, mivel az adatkezelés a Szegedi Tankerületi Központ, illetve az általa fenntartott intézmények közérdekű jogosítványainak gyakorlásához szükséges, tekintettel a közalkalmazottak jogállásáról szóló 1992. évi XXXIII. törvény (Kjt.) 20. §-ára és a nemzeti köznevelésről szóló 2011. évi CXC. törvény 66. § és 66/A.§-ra, továbbá a személyes adatok különleges kategóriája (erkölcsi bizonyítványban szereplő bűnügyi adatok) esetében az Infotv. 5. § (7) bekezdése alapján a GDPR 9. cikk (2) bekezdés b) pontjára is.

A pályázónak lehetősége van arra, hogy hozzájáruljon ahhoz, hogy pályázatát, az abban szereplő adatait tovább kezeljük, hogy későbbi esetleges állásajánlatainkkal megkereshessük. Ebben az esetben az adatkezelés időtartama a GDPR 6. cikk (1) bekezdés a) pontja, az érintett hozzájárulása személyes adatainak kezeléséhez, a személyes adatok különleges kategóriáira tekintettel a GDPR 9. cikk (2) bekezdés a) pontja.

1. **Az adatkezelés időtartama**

Az adatkezelés sikeres pályázat esetén a személyi anyagok selejtezésére előírt szabályok szerint történik; sikertelen pályázat esetén a pályázat elbírálásáig tart. Amennyiben foglalkoztatásra nem kerül sor, a Kjt. 20/A. § (7) bekezdése alapján a döntést követő legkésőbb 90 napon belül visszaküldésre vagy megsemmisítésre kerül a megküldött pályázati anyag.

Amennyiben hozzájárul ahhoz, hogy pályázatát, az abban szereplő adatait tovább kezeljük, hogy későbbi esetleges állásajánlatainkkal megkereshessük, a további adatkezelésre a hozzájáruló nyilatkozatban foglaltak szerint legfeljebb 6 hónapig kerül sor.

1. **A személyes adatokhoz hozzáférő személyek**

A Szegedi Tankerületi Központ igazgatója, helyettesei, a Tankerületi Központ személyügyi területen dolgozó munkatársai, vezetői, titkársági feladatokat ellátó ügyintézők, ellenőrzési feladatokat ellátó munkatársak, valamint az álláspályázattal érintett intézmény vezetője, helyettese, adminisztratív feladatokat ellátó munkatársa(i).

1. **Technikai és szervezési intézkedések**

Az adatkezelő minden észszerű intézkedést megtesz annak érdekében, hogy gondoskodjon az adatok biztonságáról, megteszi továbbá mindazon technikai és szervezési intézkedéseket, melyek a vonatkozó előírások érvényre juttatásához szükségesek. Az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

1. **Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez vagy egyéb Magyarországon található szervezethez, illetőleg a személyes adatok címzettjei, a címzettek kategóriái**

Az adatkezelés során nem kerül sor sem automatizált döntéshozatalra, sem profilalkotásra. Az adatok a Szegedi Tankerületi Központon, valamint a fenntartásában lévő intézményeken kívül nem kerülnek továbbításra.

1. **Tájékoztatás az érintettet az adatkezeléssel kapcsolatban megillető jogokról**

**Tájékoztatáshoz való jog:**

Az adatkezelés megkezdése előtt Önnek joga van az adatkezeléssel kapcsolatos tájékoztatáshoz. Tájékoztatási kötelezettségünket a jelen adatkezelési tájékoztató által teljesítjük.

**Hozzáféréshez való jog:**

Tájékoztatást kérhet, hogy a személyes adatainak kezelése folyamatban van-e; amennyiben igen, jogosult megismerni az Ön vonatkozásában az adatkezelő által kezelt adatok kategóriáit, az adatok forrását, az adatkezelés célját, jogalapját, az adatkezelés időtartamát, az érintetti jogokat és gyakorlásuk feltételeit, az igénybe vehető jogorvoslati lehetőségeket. Igényelheti a kezelt személyes adatai másolatát.

**Helyesbítéshez, kiegészítéshez való jog:**

Kérheti, hogy indokolatlan késedelem nélkül helyesbítsük az Önre vonatkozó pontatlan személyes adatokat, valamint kérheti hiányos személyes adatainak kiegészítését.

**Korlátozáshoz való jog:**

Az adatkezelés korlátozása esetén az Ön személyes adatait, illetve személyes adatai egy részét kizárólag tároljuk, azokon egyéb adatkezelési műveletet (például rendszerezés, tagolás, összekapcsolás, továbbítás) nem végzünk. Ön az alábbi esetekben jogosult arra, hogy kérje adatai kezelésének korlátozását:

* amennyiben vitatja adatai pontosságát, azon időtartamra, amíg adatkezelő ellenőrzi azt,
* az adatkezelés jogellenes, és törlés helyett Ön a felhasználásának korlátozását kéri,
* az adatkezelőnek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,
* amennyiben az adatkezelés ellen tiltakozik, azon időtartamra, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben.

**Törléshez való jog („az elfeledtetéshez való jog”):**

Jogosult arra, hogy kérésére megszüntessük személyes adatai kezelését és indokolatlan késedelem nélkül töröljük az Önre vonatkozó személyes adatokat.

Ön abban az esetben nem gyakorolhatja a törléshez való jogát, amennyiben az adatkezelés szükséges:

* az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
* jogi igények előterjesztéséhez, érvényesítéséhez, illetve védelméhez.

**Tiltakozáshoz való jog:**

Tiltakozhat személyes adatainak folyamatban lévő kezelése ellen és annak a továbbiakban történő megszüntetését kérheti, ha az adatkezelés az adatkezelő vagy egy harmadik fél jogos érdekeinek érvényesítéséhez, vagy közhatalmi jogosítvány gyakorlásához szükséges, vagy az adatkezelés közérdekű. Ilyen esetben megvizsgáljuk kérelmét és megszüntetjük az adatok további kezelését, kivéve, ha igazoljuk, hogy

* az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy
* az adatok jogi igények előterjesztéséhez, érvényesítéséhez vagy védelméhez kapcsolódnak.

**Visszavonáshoz való jog:**

Jogosult arra, hogy az adatai kezeléséhez adott hozzájárulását bármikor visszavonja. A hozzájárulás visszavonása azonban nem érinti a hozzájáruláson alapuló, a visszavonás előtti adatkezelés jogszerűségét.

1. **Az érintetti jogok biztosítása**

Jogainak gyakorlásával kapcsolatos kérelmét, panaszát a Szegedi Tankerületi Központnál, az alábbi elérhetőségeken nyújthatja be:

Postai úton: 6726 Szeged, Bal fasor 17-21.

e-mailen: [szeged.adatvedelem@kk.gov.hu](mailto:szeged.adatvedelem@kk.gov.hu)

A kérelmet annak beérkezésétől számított lehető legrövidebb időn belül, de legfeljebb 1 hónapon belül elbíráljuk, és arról írásban, illetve ha kérelmét elektronikus úton nyújtotta be, elektronikus úton értesítjük.

Panaszt nyújthat be továbbá a Nemzeti Adatvédelmi és Információszabadság Hatóságnál (székhely: 1055 Budapest, Falk Miksa utca 9-11., levelezési cím: 1363 Budapest, Pf. 9., telefon: +36 1/391-1400, Fax: +36 1/391-1410, e-mail: [ugyfelszolgalat@naih.hu](mailto:ugyfelszolgalat@naih.hu), honlap: <http://www.naih.hu>), ha az Önre vonatkozó személyes adatok kezelése véleménye szerint sérti a hatályos jogszabályi rendelkezéseket.

Jelen adatkezelési tájékoztató **2023. szeptember 01.** napjától hatályos. Az adatkezelő fenntartja magának a jogot, hogy a jelen tájékoztatót bármikor, egyoldalúan megváltoztassa. A tájékoztató módosulása esetén az érintetteket írásban tájékoztatja.

HOZZÁJÁRULÓ NYILATKOZAT

A SZEGEDI TANKERÜLETI KÖZPONT, ILLETVE AZ ÁLTALA FENNTARTOTT INTÉZMÉNYEK ÜRES ÁLLÁSHELYEIRE BENYÚJTOTT ÁLLÁSPÁLYÁZATTAL KAPCSOLATOS ADATKEZELÉSHEZ

Alulírott …………………………………………, kijelentem, hogy az álláspályázatok benyújtásával kapcsolatos személyes adatok kezeléséről szóló tájékoztatót jelen hozzájáruló nyilatkozat aláírása előtt megismertem.

Kijelentem, hogy hozzájárulok a pályázatomban található személyes adataimnak a pályázattal, annak elbírálásával kapcsolatos kezeléséhez, továbbításához.

Továbbá kijelentem, hogy

***nem járulok hozzá – hozzájárulok*** (a megfelelő aláhúzandó)[[3]](#footnote-3)

ahhoz, hogy jelen nyilatkozat keltétől számított …. hónapig, de legfeljebb 6 hónapig kezeljék az álláspályázatomban, önéletrajzomban, az ahhoz benyújtott mellékletekben található személyes adataimat, azzal a céllal, hogy esetleges későbbi állásajánlataikkal velem a kapcsolatot felvegyék, és az azzal kapcsolatos információkat részemre továbbítsák.

dátum

aláírás

1. az EURÓPAI PARLAMENT ÉS A TANÁCS (EU) 2016/679 RENDELETÉNEK (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről [↑](#footnote-ref-1)
2. az információs önrendelkezési jogról és az információszabadságról szóló 2011. évi CXII. törvény [↑](#footnote-ref-2)
3. Amennyiben egyik lehetőséget sem húzza alá, azt úgy tekintjük, hogy nem járult hozzá a további adatkezeléshez. [↑](#footnote-ref-3)